Kygo

Kyrre Gørvell-Dahll (sündinud 11. septembril 1991 Singapuris), esinejanimega Kygo, on Norra DJ ja produtsent. Gørvell-Dahll saavutas rahvusvahelise tuntuse Ed Sheerani loo "I See Fire" remiksiga, mis on kogunud SoundCloudis üle 69 miljoni kuulamise ja YouTube'is 78 miljonit vaatamist , ning singliga "Firestone", millel on YouTube'is üle 757 miljoni vaatamise. Kygo debüütalbum "Cloud Nine" ilmus 13. mail 2016. 21. augustil 2016 esines ta suveolümpiamängudel Rio de Janeiros, olles esimene house-muusika produtsent, kes on esinenud olümpiamängude lõputseremoonial. Kygo teine album "Kids in Love" ilmus 3. novembril 2017. Märtsis 2019 saavutas Kygo "Billboard Dance 100" tantsumuusika esitajate edetabelis 5. koha. Kygo on artist, kes on kogunud Spotify keskkonnas kõige kiiremini miljard voogedastust ehk striimingut. Gørvell-Dahll sündis 11. septembril 1991 Singapuris hambaarsti Kjersti Gjerde ja merendussektoris töötava Lars Gørvell-Dahlli perre. Tal on vanem kasuvend Mads, vanemad õed Johanne ja Jenny ning noorem poolvend Sondre. Lapsepõlves elas ja reisis ta perega Brasiilias, Jaapanis, Keenias ja Egiptuses. Gørvell-Dahll alustas klaveriõpinguid kuueaastaselt. Ta lõpetas õpingud 15- või 16-aastaselt, mil alustas oma meloodiate ja laulude komponeerimist. Seda tegi ta mõned aastad, kuni avastas 2009. või 2010. aastal Avicii, kelle meloodiad inspireerisid teda elektroonilise muusika produtseerimist alustama. Ta alustas produtseerimist Logic Studio ja MIDI-klaviatuuriga, vaadates YouTube'ist õppevideoid. Kui Kyrre oli Edinburghi ülikoolis (Heriot-Watt University) ärinduse ja rahanduse õpingutega poole peale jõudnud, otsustas ta täiskohaga muusikale keskenduda. Gørvell-Dahll oli suhtes Maren Platou'ga. Tema lemmikjalgpalliklubi on Manchester United. Stuudioalbumid "Cloud Nine" (2016) "Kids in Love" (2017) "Golden Hour" (2020) "Thrill of the Chase" (2022) EP-d "Stargazing" (2017) "Ed Sheeran – I See Fire (Kygo Remix)". Vaadatud 03.04.2019. "Ed Sheeran - I See Fire (Kygo Remix)". Vaadatud 03.04.2019. "Kygo - Firestone ft. Conrad Sewell (Official Video)". Vaadatud 03.04.2019. Meadow, Matthew (17.03.2016). "Kygo Announces Official Release Date Of Debut Album… For Real, This Time". Your EDM. Vaadatud 03.04.2019. Sundius, Michael (22.08.2016). "Kygo makes history with performance from the Olympics Closing Ceremony". Dancing Astronaut. Vaadatud 03.04.2019. Bein, kat (19.10.2017). "Kygo Announces Sophomore LP 'Kids in Love' and Reveals Release Date". Billboard. Vaadatud 03.04.2019. "Billboard Dance 100 Artists of 2019: The Complete List". Billboard. 28.03.2019. Vaadatud 03.04.2019. "Kygo Is The Fastest Artist To Reach 1 Billion Streams On Spotify". RCA Records. 17.12.2015. Vaadatud 03.04.2019. Barshad, Amos (19.02.2016). "Billboard Cover: Kygo on His Rise to Fame -- 'I Have to Enjoy It While It Lasts'". Billboard. Vaadatud 03.04.2019. "Interview: Kygo". The Vibe Guide. 09.01.2014. Vaadatud 03.04.2019. Smyth, David (04.09.2015). "DJ Kygo on tropical house, going with the slow and why he's primarily a pianist". London Evening Standard. Vaadatud 03.04.2019. Lorentzen, Sigrid Schei (16.04.2016). "Kygo bryter tausheten om kjæresten Maren". AS, TV2. Vaadatud 05.04.2019. Di, Marco (22.04.2016). "DJs And Their Favorite Football Clubs". Rave Jungle. Vaadatud 05.04.2019.